Държавен вестник, бр. 18, 2002 г., стр. 83

Б Р О Й  18
Д Ъ Р Ж А В Е Н   В Е С Т Н И К
С Т Р .  83
Чл. 539. Забранява се поставянето на спира-
телни обувки:
1. непосредствено пред настав на железния
път или на самия настав;
2. пред езиците и кръстовините на стрелките;
3. на раменните релси на стрелките;
4. на външната релса в кривите;
5. най-малко на 30 м от платформата на ва-
гонните кантари;
6. пред ревизионни канали;
7. пред прелез;
8. по дължина на рампа и 20 м извън нея на
релсата от страна на рампата;
9. пред преходните мостчета;
10. не по-малко от 20 м от наставите на изо-
лираните звена.
Чл. 540. (1) Забранява се използването на
спирателни обувки, които имат следните тех-
нически неизправности:
1. пукната глава;
2. липса на опорна пластинка;
3. изкривено стъпало;
4. разхлабена връзка между главата и осно-
вата на спирателната обувка;
5. изкъртена или липсваща ръкохватка;
6. повредени или значително износени стра-
нични реборди на стъпалото извън нормите,
регламентирани в инструкцията по чл. 538, ал. 3.
(2) При слана, роса и други атмосферни вли-
яния, които овлажняват релсите, преди поста-
вянето на спирателната обувка върху релсата
се посипва пясък или сгур.
(3) При заледени релси спирането на вагони
със спирателни обувки се забранява.
(4) Забранява се да се спират движещи се
вагони с помощта на камъни, дървета, клино-
ве, метални парчета и други подобни предмети,
които биха причинили дерайлиране на вагони-
те или нараняване на работниците, освен при
изпуснати вагони.
Раздел ХI
Осигуряване на вагоните против самоприд-
вижване
Чл. 541. (1) Намиращите се в експлоатаци-
онните пунктове и в индустриалните железо-
пътни клонове вагони, с които не се извършва
маневра, се установяват в границите между
дистанционните указатели, като крайните ва-
гони от двете страни на коловоза се осигуряват
от самопридвижване чрез затягане на ръчни
спирачки или поставяне на дървени клинове.
На останалите отделни вагони (групи) се затя-
гат ръчни спирачки.
(2) Празните вагони в гарите, спирките,
железопътните клонове и във влаковете трябва
да бъдат със затворени врати, люкове и капаци.
(3) Съставите от вагони се оставят на коло-
вози в границите между дистанционните указа-
тели. Преди откачването на локомотива те се
осигуряват против самопридвижване. Състави
без ръчни спирачки се осигуряват от самоприд-
вижване чрез поставяне на дървени клинове под
крайните вагони.
(4) Когато се наложи да се извърши маневра
със съставите по ал. 3, след прикачване на ло-
комотива спирачките се разхлабват само на ония
вагони, с които ще се извършва маневрата.
(5) В гари с наклон на коловозите, по-голям
от 2,5 ‰, и с разрешение на дирекция “Движе-
ние” на НК “ЖИ” вагоните без ръчни спирачки
могат да се осигуряват против самопридвижва-
не със спирателни обувки.
Чл. 542. Работниците и служителите на НК
“ЖИ” и превозвачите по време на работа сле-
дят за положението на вагоните по коловозите
и не позволяват на работниците от товарните
служби, клиенти или други лица да разхлабват
спирачките на вагоните, да изваждат дървени-
те клинове и спирателните обувки, с които са
осигурени против самопридвижване.
Чл. 543. (1) Вагони, натоварени с опасни
товари, както и празните цистерни и други ре-
зервоари от сгъстени газове се оставят скачени
в гарите на отделни специални коловози, опре-
делени в ТРА. Тези вагони се осигуряват про-
тив самопридвижване и ограждат със забрани-
телни сигнали. Стрелките за тези коловози се
обръщат и заключват за друг коловоз.
(2) В гари, където няма специални коловози,
вагони по ал. 1 се оставят на разтоварищните
коловози, отделени от другите вагони с не по-
малко от 50 м и оградени със забранителни
сигнали.
Раздел ХII
Извършване на маневра с опасни товари и
други особени случаи
Чл. 544. Маневрата се извършва особено
внимателно, когато в състава има вагони, заети
с хора, натоварени с живи животни, с чупливи
и дълги предмети, с превозни средства, с нега-
баритни товари, с опасни товари, омнибусни
вагони и вагони, облепени с етикети “ВНИМА-
ТЕЛНА МАНЕВРА”.
Чл. 545. Вагоните, натоварени с опасни то-
вари—взривни вещества, силно действащи от-
рови, сгъстени и втечнени газове и празни цис-
терни от тях, леснозапалителни течности и
празни цистерни от тях, самозапалителни ве-
щества и лесно горими материали, при извърш-
ване на маневра се отделят от локомотива най-
малко с 4 оси предохрана.
Чл. 546. (1) Маневра по неосветени колово-
зи се извършва в изключителни случаи с разре-
шение на генералния директор на НК “ЖИ”.
Придвижването се извършва с голямо внима-
ние, без отблъскване и със скорост до 10 км/ч,
а когато вагоните са с товари, посочени в
чл. 545—до 5 км/ч. Прикачване и откачване на
вагони, посочени в чл. 543 и 545, се допуска само
когато са в покой.
(2) Разрешава се извършване на маневра с
два дизелови или електрически локомотива
(прикачени заедно), но без отблъскване и при
условие, че вторият локомотив е в нетягов ре-
жим и локомотивите не се управляват по систе-
мата на много единици.